பாடல்: 93 (சிற்பதமும்) சிற்பதமும் தற்பதமும் பொற்பதத்தே காட்டும் சிவபதமே ஆனந்தத் தேம்பாகின் பதமே சொற்பதங்கள் கடந்ததன்றி முப்பதமும் கடந்தே துரியபத முங்கடந்த பெரியதனிப் பொருளே நற்பதமென் முடிசூட்டிக் கற்பதெலாங் கணத்தே நானறிந்து தானாக நல்கியவென் குருவே பற்பதத்துத் தலைவரெலாம் போற்றமணி மன்றில் பயிலும்நடத் தரசேயென் பாடலணிந் தருளே! பாடல்: 94 (ஆதியிலே) ஆதியிலே எனையாண்டென் னறிவகத்தே யமர்ந்த அப்பாஎன் அன்பேயென் னாருயிரே அமுதே வீதியிலே விளையாடித் திரிந்தபிள்ளைப் பருவம் மிகப்பெரிய பருவமென வியந்தருளி யருளாம்